कोलकाता . गणेश पूजा के उत्सव पर किसी तरह की दुर्घटना न घटे इसके लिए पुलिस की ओर से विशेष हिदायत दी गई। जिसमें विशेष कर कहा गया है कि कोई प्रतिमा विराट आकार की न हो। सारी प्रतिमाएं 18 फुट से कम होनी चाहिए। सूत्रों के अनुसार गणेश पूजा के मौके पर महाराष्ट्र में बड़ी से बड़ी प्रतिमा की होड़़ रहती है। इसी को देखते हुए राज्य में भी गणेश पूजा बढ़ी है साथ ही मुम्बई की तर्ज पर कोलकाता में भी बड़ी से बड़ी प्रतिमा लाने की परम्परा चल पड़ी है। ऐसे में 20 फुट, 25 फुट की गणेश प्रतिमा का पण्डालों में लाना आम चलन हो गया था। गत साल ऐसी ही एक विराट प्रतिमा के विसर्जन के वक्त बिजली का तार छू जाने से तीन लोगों की मौत हो गई और आग लग गई थी। यह बड़ी घटना थी। क्योंकि प्रतिमा की ऊंचाई 25 फुट थी। सूत्रों के अनुसार गत वर्ष न्यूमार्केट थाना इलाके के उमा दास लेन स्थित क्लब ने गणेश पूजा का आयोजन किया था जिसकी प्रतिमा की ऊंचाई 25 फुट थी।